मंदसौर में 72 फीसदी महिलाएं सेनिटेशन फैसिलिटी से दूर
मंदसौर जिले में हाईजिन को लेकर महिलाएं में जागरूकता की कमी है। जिले की 72 फीसदी महिलाएं सेनिटेशन फैसिलिटी का उपयोग नहीं करतीं। संभागभर में मंदसौर जिले की पोजिशन सबसे निचली पायदान पर है। ग्रामीण क्षेत्र में केवल 19.7 फीसदी और जिले में कुल 28.3 फीसदी महिलाएं ही सेनेटरी नैपकिन का इस्तेमाल करती हैं। इससे इन्फेक्शन और बीमारियों का खतरा रहता है।
स्वास्थ्य विभाग के आंकड़े दर्शाते हैं कि संभाग के कई छोटे जिले तक मंदसौर से आगे हैं। सेनिटेशन फैसिलिटी का उपयोग नहीं करने पर सर्वाइकल कैंसर गर्भाशय के निचले हिस्से में ग्रीवा की कोशिका में पैदा होता है। जिले के मंदसौर, सीतामऊ, गरोठ, भानपुरा और मल्हारगढ़ विकासखंड में बड़े पैमाने पर स्कूल से कॉलेजों तक सेनेटरी नैपकीन उपयोग को लेकर जागरूकता के प्रयास देखने को नहीं मिले। केंद्र सरकार की मिनिस्ट्री ऑफ हेल्थ एंड फैमिली वेलफेयर द्वारा कराए नेशनल फैमिली हेल्थ सर्वे-4 में यह तमाम चीजें सामने आई हैं।
आंगनवाड़ी कार्यकर्ताओं को दी जिम्मेदारी- जिला महिला बाल विकास अधिकारी पीसी चौहान ने बताया विभाग की ओर से सेनेटरी नैपकिन के लिए आंगनवाड़ी कार्यकर्ताओं को वार्डस्तर तक अवेयरनेस की जिम्मेदारी दे रखी है। वे जरूरत होने पर बाजार, मेडिकल से खरीदी कर मुहैया करा देती हैं, हालांकि खर्च संबंधित परिवार को देना पड़ता है। शासन की ओर से नि:शुल्क सुविधा नहीं है।
कैंसर तक मामले जाते हैं
सेनेटरी नैपकीन का इस्तेमाल ना करने पर इन्फेक्शन का खतरा बढ़ता है। इसके परिणाम शुरुआत में अकसर लूज मोशन, फीवर जैसी समस्या के रूप में सामने आते हैं। सर्वाइकल कैंसर तक की नौबत आ सकती है। इन्फेक्शन के वक्त शर्माने, जांच ना कराने पर रोग की घातकता बढ़ती चली जाती है डॉ. प्रीति मानावत, महिला रोग व सर्जिकल विशेषज्ञ जिला अस्पताल मंदसौर
संभाग जिले की स्थिति
जिले का अंचल में टोटल
नाम स्थिति
उज्जैन 35.6 51.9
देवास 37.8 47.0
शाजापुर 25.3 34.8
रतलाम 17.8 33.7
नीमच 22.0 32.0
मंदसौर 19.7 28.3
(आंकड़ा प्रति 1000 युवतियों-महिलाओं के आधार पर)
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hne_Deva bho_Deva bho_Deva awa_Deva san_Deva bho_Deva bho_Deva hin_Deva